ai4bharat/Pralekha huggingface dataset:
उपराष्ट्रपती कार्यालय
ओणमच्या पूर्वसंध्येला उपराष्ट्रपतींचा राष्ट्राला संदेश
नवी दिल्ली, 28 ऑगस्ट 2023
ओणमच्या शुभ प्रसंगी मी आपल्या देशवासियांना हार्दिक शुभेच्छा देतो आणि शुभकामना व्यक्त करतो.
ओणम हा एकतेचा, सुगीचा आणि सांस्कृतिक समृद्धीचा उत्सव असून हा सण समुदायांना परंपरांच्या धाग्यांमध्ये बांधून ठेवतो.
महान राजा महाबली यांच्या स्मरणार्थ हा सण साजरा केला जातो, हा सण परोपकार, करुणा आणि त्याग या कालातीत मूल्यांचे मार्मिक स्मरण करून देतो. या निमित्ताने आपल्या शेतकरी समुदायाच्या अथक परिश्रमांचा सन्मान आणि निसर्गाच्या कृपेबद्दल कृतज्ञता व्यक्त केली जाते.
ओणम सण सर्वांच्या जीवनात आनंद आणि समृद्धी घेऊन येवो.S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
माहिती आणि प्रसारण मंत्रालय
केंद्रीय मंत्री अनुराग सिंह ठाकूर यांनी केले लडाखमधील हंबोटिंग ला येथे दूरदर्शन/ आकाशवाणी ट्रान्समीटर्सचे उदघाटन
हंबोटिंग ला सारख्या दुर्गम आणि सीमावर्ती भागात प्रक्षेपणासाठी प्रसार भारतीचे सर्वाधिक उंचीचे ट्रान्समीटर्स
केंद्रीय माहिती आणि प्रसारण मंत्री श्री अनुराग सिंह ठाकूर यांनी आज लडाखमधील कारगिलजवळ हंबोटिंग ला येथे दूरदर्शन आणि आकाशवाणीच्या उच्च शक्तीचे ट्रान्समीटर्स राष्ट्राला समर्पित केले. 10 KW ट्रान्समीटर हे देशातील सर्वाधिक उंचीचे दूरदर्शन आणि रेडिओ ट्रान्समीटर आहेत, जे समुद्रसपाटीपासून 4054 मीटर  उंचीवर स्थित आहेत. लेह येथील ट्रान्समीटर 3501 मीटर  उंचीवर आहेत.
यावेळी मंत्र्यांनी नमूद केले की प्रतिकूल हवामान आणि भौगोलिक प्रदेश लक्षात घेता हंबोटिंग ला हे ठिकाण सर्वात प्रतिकूल ठिकाणांपैकी एक आहे. अशा प्रतिकूल हवामानात प्रकल्प पूर्ण केल्याबद्दल अभियंते आणि कामगारांच्या चमूचे अनुराग ठाकूर यांनी कौतुक केले. ट्रान्समीटरचा पल्ला 50 किलोमीटरपेक्षा जास्त त्रिज्येचा आहे. कारगिलच्या दुर्गम सीमावर्ती भागातील सुमारे 50,000 लोकसंख्येला या ट्रान्समीटर्स चा लाभ होईल हे लक्षात घेत ठाकूर म्हणाले की, ही लोकसंख्या देशाच्या इतर भागांच्या तुलनेत कमी वाटेल तथापि सीमावर्ती भागातील प्रत्येक नागरिकापर्यंत पोहोचण्यासाठी भारत सरकारची बांधिलकी यातून दिसून येते. 1 ऑक्टोबर 2021 पासून डीडी काशीरसाठी लडाखचे योगदान दररोज 30 मिनिटांवरून एक तास असे दुप्पट केले जाईल अशी घोषणाही मंत्र्यांनी केली.
श्री ठाकूर म्हणाले की, रेडिओ आणि दूरदर्शनच्या मजबूत सिग्नलद्वारे सीमावर्ती भागात पोहोचणे हा सरकारच्या प्रसारण धोरणांचा एक महत्त्वाचा पैलू आहे. मंत्री म्हणाले की जम्मू -काश्मीर आणि लडाखच्या संवेदनशील सीमावर्ती भागातील लोकांना योग्य माहिती पुरवण्यापर्यंतच हे गरजेचे नाही तर शेजारील शत्रू राष्ट्रांकडून होणाऱ्या प्रचाराचा सामना करण्यासाठी देखील आवश्यक आहे. सीमावर्ती भागातील प्रादेशिक संपर्क मजबूत झाल्याने दर्शकांना/श्रोत्यांना देशाची धोरणे, बातम्या आणि चालू घडामोडींबद्दल पुरेशी माहिती जाणून घेण्याबरोबरच एकाच वेळी विविध कार्यक्रमांद्वारे मनोरंजनाचाही आस्वाद घेता येतो.
दूरदर्शन आणि रेडिओ वाहिन्या सामान्य लोकांसाठी सुलभ करण्यासाठी प्रसारभारती बातम्या, मनोरंजन, शिक्षण इत्यादी विविध प्रकारांमध्ये 160 हून अधिक दूरदर्शन वाहिन्या आणि 48 रेडिओ वाहिन्या डीडी फ्री डिश असलेल्या कुटुंबांना मोफत मासिक शुल्क न घेता उपलब्ध करून देत आहे. अनोख्या फ्री टू एअर मॉडेलने डीडी फ्री डिशला सर्वात मोठे डीटीएच व्यासपीठ बनवले आहे जे 4 कोटींपेक्षा जास्त घरांपर्यंत पोहोचले आहे.
अर्थ मंत्रालय
कोविड-19 विरूद्ध लढ्यात भारतीय अर्थव्यवस्थेला पाठबळ देण्यासाठी केंद्रीय अर्थ आणि कंपनी व्यवहार मंत्री निर्मला सीतारमण यांनी जाहीर केल्यानुसार आत्मनिर्भर भारत पॅकेज 3.0 अंतर्गत तपशिलाचे सादरीकरण
नवी दिल्ली, 12 नोव्हेंबर 2020
पीपीटी पाहण्यासाठी येथे क्लिक कराG.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
कृषी मंत्रालय
केंद्रीय कृषी मंत्री नरेंद्र तोमर यांनी सीड ट्रेसेबिलिटी पोर्टल आणि मोबाईल ऍपचा केला प्रारंभ
साथी पोर्टल कृषी क्षेत्रात आमूलाग्र बदल घडवून आणेल - तोमर
नवी दिल्ली, 19 एप्रिल 2023
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज SATHI  पोर्टल आणि मोबाईल ऍपचा प्रारंभ केला. बियाणांचे उत्पादन , दर्जेदार बियाणांची निवड आणि प्रमाणीकरण या आव्हानांना सामोरे जाण्याच्या दृष्टीने तयार केलेली ही केंद्रीय ऑनलाइन प्रणाली आहे. ‘उत्तम बीज – समृद्ध किसान’ या संकल्पनेवर केंद्रीय कृषी आणि शेतकरी कल्याण मंत्रालयाच्या सहकार्याने एनआयसीने हे विकसित केले आहे.
यावेळी तोमर म्हणाले की, केंद्र सरकार विविध योजना आणि कार्यक्रमांच्या माध्यमातून कृषी क्षेत्रासमोरील आव्हाने आणि अडचणींवर मात करण्याचा सातत्याने प्रयत्न करत आहे. साथी पोर्टल हे या दिशेने एक महत्त्वाचे पाऊल आहे. जेव्हा तळागाळापर्यंत त्याचा वापर सुरू होईल, तेव्हा ते कृषी क्षेत्रात आमूलाग्र बदल घडवून आणेल.
प्रमुख पाहुणे म्हणून उपस्थित असलेले केंद्रीय मंत्री तोमर म्हणाले की, भारतासाठी कृषी क्षेत्र खूप महत्वाचे आहे. बदलत्या परिस्थितीत याचे महत्त्व वाढले आहे. पूर्वी शेतीद्वारे आपल्या गरजा पूर्ण करणे एवढेच आपले ध्येय होते, मात्र सध्या भारताकडून जगाच्या अपेक्षाही वाढत आहेत. अशा परिस्थितीत शेती, हवामान बदल आदी सर्व आव्हानांना तोंड देत जगाला अन्नधान्य पुरवणे ही आपली जबाबदारी आहे. तोमर म्हणाले की, बियाणे, कीटकनाशके, खते आणि सिंचन यांची शेतीमध्ये मोठी भूमिका आहे. निकृष्ट दर्जाचे किंवा बनावट बियाणे कृषी क्षेत्राच्या वाढीवर विपरीत परिणाम करतात. यामुळे शेतकऱ्यांचे नुकसान होतेच, शिवाय देशाच्या कृषी उत्पादनावरही त्याचा परिणाम होतो. बनावट बियाणांच्या बाजारपेठेला आळा बसेल आणि दर्जेदार बियाणे शेतकऱ्यांपर्यंत पोहोचतील , अशी यंत्रणा आपण तयार करावी, असे वेळोवेळी म्हटले जात होते आणि त्यासाठी आज साथी पोर्टल सुरू करण्यात आले आहे. हवामान बदलाच्या या युगात नवीन प्रकारच्या कीटकांचा पिकांवर परिणाम होत असून, या संकटाचे उच्चाटन करण्यासाठी कृषी शास्त्रज्ञांनी त्यांच्या संशोधनावर लक्ष केंद्रित केले पाहिजे. हे नुकसान आपण वाचवु शकलो तर संपूर्ण कृषी उत्पादनाच्या 20 टक्के बचत आपण करू शकतो.
केंद्रीय मंत्री तोमर म्हणाले की, साथी  पोर्टलचा पहिला टप्पा नुकताच सुरू करण्यात आला आहे. दुसऱ्या टप्प्याला जास्त वेळ लागणार नाही याची काळजी घेण्याचे निर्देश त्यांनी अधिकाऱ्यांना दिले. त्याचा पुरेपूर लाभ शेतकऱ्यांना मिळेल यासाठी जनजागृतीचे प्रयत्न करावेत. या प्रणाली अंतर्गत एक QR कोड असेल, ज्याद्वारे बियाणांचा शोध घेता येईल. भारतीय कृषी संशोधन परिषद , कृषी विज्ञान केंद्रे आणि राज्य सरकारांमार्फत याचे प्रशिक्षण दिले जावे. त्यांनी सर्व राज्यांना सीड ट्रेसेबिलिटी प्रणालीमध्ये सहभागी होण्याचे आवाहन केले.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 20 सप्टेंबर 2022
देशव्यापी कोविड लसीकरण मोहिमे अंतर्गत आतापर्यंत 216.83 कोटी लस-मात्रा  देण्यात आल्या.
गेल्या 24 तासांत 13,10,410 लस-मात्रा देण्यात आल्या
भारतातील सध्याची उपचाराधीन रुग्ण संख्या 47,379
सध्याची उपचाराधीन रुग्ण संख्या 0.11%
रुग्ण बरे होण्याचा सध्याचा दर 98.71%
गेल्या 24 तासांत 4,676 रूग्ण कोविडमधून बरे झाले असून बरे झालेल्यांची एकूण संख्या 4,39,67,34 इतकी झाली
गेल्या 24 तासांत 4,043 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.20 कोविड निदान चाचण्या करण्यात आल्या; गेल्या 24 तासांत 2,95,894 चाचण्या करण्यात आल्या.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
उपराष्ट्रपती कार्यालय
कृषी क्षेत्राला सरकारने प्राधान्य द्यावे- उपराष्ट्रपती
उत्पन्न वाढविण्यासाठी शेतकऱ्यांना शेतीपूरक व्यवसाय करण्यास प्रवृत्त करा;
शहरी-ग्रामीण अंतर दूर करणारा सेतू लवकरात लवकर निर्माण करण्याची गरज ;
उपराष्ट्रपतींच्या हस्ते नव भारत परिषदेचे उद्घाटन
(नवी दिल्ली, 16 जुलै 2018
कृषी क्षेत्र भारतीय अर्थव्यवस्थेचा कणा आहे व या क्षेत्राला सरकारने प्राधान्य द्यायला हवे, असे उद्गार उपराष्ट्रपती एम. वेंकय्या नायडू यांनी काढले. Y4D फौंडेशनने आयोजित केलेल्या नव भारत परिषदेच्या उद्घाटनप्रसंगी ते बोलत होते.
आपले उत्पन्न वाढविण्यासाठी शेतकऱ्यांना कुक्कुटपालन, फलोत्पादन, रेशीम उद्योग, मधुमक्षिका पालन, दुग्ध व्यवसाय असे शेतीपूरक उद्योग करण्यासाठी प्रवृत्त करावे, असेही उपराष्ट्रपती यावेळी म्हणाले. गावांमध्ये राहणाऱ्या शेतकऱ्याला परवडणारे कर्ज व विनाबाधित वीज यांचा सहज पुरवठा झाला पाहिजे, असेही उपराष्ट्रपती म्हणाले. ते पुढे म्हणाले, कर्ज माफी व मोफत वीज देशातल्या शेती समस्येवरचे अंतिम उपाय होऊ शकत नाहीत.
स्वातंत्र्यानंतरच्या 70 वर्षातही देश म्हणून आपण महात्मा गांधींचे स्वप्न प्रत्यक्षात आणण्यात असफल ठरलो आहोत. शहरी भागावर येणारा वाढता ताण व ग्रामीण भागाचा मागासलेपणा विकासातील विषमता दाखवतो, असे उपराष्ट्रपती म्हणाले.
पुढील 10 -15 वर्षात देशाला जगातील तिसरी मोठी अर्थव्यवस्था असलेला देश बनविण्यात अडथळा यायला नको असेल तर ग्रामीण व शहरी भागातील अंतर दूर करणारा सेतू लवकरात लवकर उभा करावा लागेल. ग्रामीण भागातील लोकांच्या समृद्धतेसाठी शेतीच्या महत्वाच्या भूमिकेसह आर्थिक हालचालींचे संपन्न क्षेत्र बनायला हवे, असं विचार उपराष्ट्रापतींनी व्यक्त केला.
विशेषतः ग्रामीण भागातील गरीबी, असाक्षरता व लिंगभेद, जातीभेद यांसारख्या सामाजिक राक्षसांपासून भारताला मुक्त करण्यासाठी तरुणांनी पुढे यावे, असे आव्हान उपराष्ट्रपतींनी यावेळी केले. देशाच्या प्रगतीच्यादृष्टीने 21व्या शतकातील आव्हानांना सामोरे जाण्यासाठी देशातील तरुणांनी ज्ञान, कौशल्य व दृष्टीकोन यांचे योग्य मिश्रण अंगी बाणवावे, असे मत उप्रष्ट्रापातींनी व्यक्त केले.
N.Sapre/S.Thakur/P.Kor
माहिती आणि प्रसारण मंत्रालय
केंद्रीय माहिती आणि प्रसारण मंत्री प्रकाश जावडेकर यांची डिजिटल बातम्या प्रकाशकांच्या प्रतिनिधींशी चर्चा
नवी दिल्ली, 11 मार्च 2021
केंद्र सरकारने नव्याने जारी केलेल्या माहिती तंत्रज्ञान  नियम 2021 च्या पार्श्वभूमीवर केंद्रीय माहिती आणि प्रसारण मंत्री प्रकाश जावडेकर यांनी आज दूरदृश्य प्रणालीच्या माध्यमातून डिजिटल बातम्या प्रकाशक संघटनेच्या  प्रतिनिधींशी चर्चा केली. या चर्चेला इंडिया टुडे, दैनिक भास्कर, हिंदुस्तान टाईम्स, इंडियन एक्सप्रेस, टाईम्स ऑफ इंडिया, एबीपी, एनाडू, दैनिक जागरण, लोकमत इत्यादी वृत्तपत्र समूह आणि माध्यमांचे प्रतिनिधी उपस्थित होते.
चर्चेत सहभागी झालेल्या प्रतिनिधींशी बोलताना केंद्रीय मंत्री जावडेकर म्हणाले की नव्या नियमांमध्ये डिजिटल बातम्या प्रकाशकांवर काही जबाबदाऱ्या टाकण्यात आल्या आहेत. यामध्ये, प्रेस कौन्सिल ऑफ इंडियाने आखून दिलेल्या आदर्श आचारसंहितेचे तसेच केबल टेलिव्हिजन नेटवर्क कायद्यातील कार्यक्रमविषयक आदर्श नियमांचे कडक पालन करणे यांचा समावेश आहे. नागरिकांच्या तक्रारींचे निवारण करण्याच्या दृष्टीने नव्या नियमांमध्ये त्रिस्तरीय तक्रार निवारण प्रणालीची सोय करण्यात आली असून त्यापैकी पहिल्या आणि दुसऱ्या स्तरावर डिजिटल बातम्यांचे प्रकाशक आणि त्यांनी स्थापन केलेल्या स्व-नियामक संस्थांचा समावेश असेल. डिजिटल बातम्यांच्या प्रकाशकांना एका सोप्या अर्जाद्वारे त्यांच्याविषयीची काही मुलभूत माहिती, ही माहिती आणि प्रसारण मंत्रालयाकडे सादर करावी लागणार आहे. या अर्जाचे स्वरूप निश्चित केले जात आहे. तसेच या प्रकाशकांना तक्रार निवारणासाठी हाती घेतलेल्या उपाययोजनांची माहिती नियमित कालावधीनंतर सार्वजनिक मंचाद्वारे जाहीर करावी लागणार आहे. जावडेकर म्हणाले की, सर्व छापील माध्यमे आणि टीव्ही वाहिन्यांच्या आता डिजिटल आवृत्त्या प्रसिध्द होत आहेत आणि या आवृत्त्यांचा मजकूर त्यांच्या पारंपरिक आवृत्यांशी मिळताजुळताच असतो. मात्र काही मजकूर फक्त त्यांच्या डिजिटल मंचावरच प्रसिध्द होतो असे निदर्शनास आले आहे. याखेरीज अशा अनेक प्रकाशन संस्था आहेत ज्या फक्त डिजिटल मंचावरच त्यांचा मजकूर प्रसिध्द करतात. या सर्व परिस्थितीचा विचार करून, डिजिटल मंचावर प्रसारित होणाऱ्या बातम्यांना, पारंपरिक माध्यमांच्या समान पातळीवर आणण्यासाठी नव्या नियमांची रचना करण्यात आली आहे.
नव्या नियमांचे स्वागत करतानाच, या चर्चेत सहभागी प्रतिनिधींनी सांगितले की टीव्ही आणि छापील प्रसारमाध्यमे बऱ्याच काळापासून केबल टेलिव्हिजन नेटवर्क कायदा आणि प्रेस कौन्सिल ऑफ इंडिया कायदा यांनी आखून दिलेले नियम पाळत आहेत. त्याशिवाय, डिजिटल आवृत्या प्रकाशित करताना देखील प्रकाशक पारंपरिक मंचासाठी सध्या अस्तित्वात असलेले सर्व नियम कसोशीने पाळत आहेत. अशा परिस्थितीत, फक्त डिजिटल मंचावर कार्यरत असणाऱ्या नव्या प्रकाशकांपेक्षा आपल्याला वेगळी वागणूक मिळावी अशी भावना या प्रतिनिधींनी व्यक्त केली.
या चर्चेत भाग घेऊन आपली मते व्यक्त केल्याबद्दल सहभागी माध्यम प्रतिनिधींचे आभार व्यक्त करतानाच, सरकार या बाबीमध्ये विशेष लक्ष घालेल आणि माध्यम उद्योगाच्या सर्वंकष वाढीसाठी सल्ला प्रक्रिया निरंतर सुरु ठेवेल अशी ग्वाही जावडेकर यांनी दिली.
M.Chopade /S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 261
मंत्रिमंडळ
शांततामय उद्देशांसाठी बाह्य अंतराळ शोध आणि उपयोग यातील सहकार्याकरिता भारत व साओ टोम आणि प्रिसिंप यांच्या झालेल्या कराराबाबत मंत्रिमंडळाला करण्यात आले अवगत
नवी दिल्ली, 28 डिसेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीला, शांततामय उद्देशांसाठी बाह्य अंतराळ शोध आणि उपयोग यातील सहकार्याकरिता भारत व साओ टोम आणि प्रिसिंप या दोन देशांमध्ये झालेल्या कराराबाबत अवगत करण्यात आले. या करारावर 7 सप्टेंबर 2018 ला नवी दिल्लीत स्वाक्षऱ्या करण्यात आल्या होत्या.
दूरसंवेदन, उपग्रह दळणवळण, अंतराळ विज्ञान आणि बाह्य अंतराळ शोध या क्षेत्रात संशोधनाला या करारामुळे चालना मिळणार आहे.
B.Gokhale/S.Kakade/P.Malandkar
(Visitor Counter : 61
पंतप्रधान कार्यालय
भारत-फिनलंड व्हर्च्युअल शिखर परिषद
पंतप्रधान नरेंद्र मोदी आणि फिनलंड प्रजासत्ताकच्या पंतप्रधान महामहीम सन्ना मारिन यांनी आज व्हर्च्युअल शिखर परिषद घेतली आणि द्विपक्षीय मुद्दय़ांवर तसेच परस्पर हिताच्या इतर प्रादेशिक व बहुराष्ट्रीय मुद्द्यांवर चर्चा केली.
दोन्ही नेत्यांनी नमूद केले की भारत आणि फिनलंडचे दृढ संबंध लोकशाहीची सामायिक मूल्ये, कायद्याचे नियम, समानता, विचारस्वातंत्र्य आणि मानवी हक्कांचा आदर यावर आधारित होते. त्यांनी बहुपक्षीयवाद, एक नियम-आधारित आंतरराष्ट्रीय व्यवस्था , शाश्वत विकास आणि हवामान बदलांचा प्रतिकार यासाठी काम करण्याप्रति आपल्या दृढ वचनबद्धतेचा पुनरुच्चार केला.
दोन्ही नेत्यांनी सध्या सुरू असलेल्या द्विपक्षीय संबंधांचा आढावा घेतला आणि व्यापार आणि गुंतवणूक, अभिनव संशोधन, शिक्षण, कृत्रिम बुद्धिमत्ता, 5G/6G आणि क्वांटम कंप्यूटिंग यासारख्या उदयोन्मुख तंत्रज्ञानासारख्या क्षेत्रांमध्ये संबंध आणखी विस्तारण्याची आणि त्यात वैविध्य आणण्याची इच्छा व्यक्त केली.
पंतप्रधान मोदींनी स्वच्छ आणि हरित तंत्रज्ञानामध्ये फिनलंडच्या नेतृत्वाचे कौतुक केले आणि शाश्वत विकासाच्या दिशेने भारताच्या मोहिमेत फिनलंडच्या कंपन्यांना भागीदारी करण्याची संधी असल्याचे नमूद केले. या संदर्भात त्यांनी नवीकरण व जैव-ऊर्जा, शाश्वत, एज्यु-टेक, फार्मा आणि डिजिटायझेशन यासारख्या क्षेत्रात सहकार्य वाढवण्याची सूचना केली.
या नेत्यांनी भारत-युरोपीय महासंघ भागीदारी, आर्क्टिक प्रदेशातील सहकार्य, डब्ल्यूटीओ आणि संयुक्त राष्ट्र सुधारणांसह क्षेत्रीय आणि जागतिक विषयांवर मते मांडली . आफ्रिकेत विकासात्मक उपक्रम राबवण्यासाठी सहकार्य करण्याची क्षमता भारत आणि फिनलंड या दोन्ही देशात असल्याचे दोन्ही नेत्यांनी नमूद केले.
पंतप्रधान मोदींनी फिनलंडला आंतरराष्ट्रीय सौर आघाडी  आणि आपत्ती निवारण पायाभूत सुविधा  मध्ये सहभागी होण्याचे आमंत्रण दिले.
दोन्ही नेत्यांनी आपापल्या देशातील लसीकरण मोहिमेसह कोविड-19 च्या परिस्थितीवरही चर्चा केली आणि सर्व देशांमध्ये तातडीने व परवडणारी लस पुरवण्यासाठी जागतिक स्तरावरील प्रयत्नांचे महत्त्व यावर भर दिला.
पोर्टो येथे भारत-युरोपियन महासंघाच्या नेत्यांची बैठक आणि आगामी भारत-नॉर्डिक शिखर परिषदेदरम्यान भेटण्यासाठी उत्सुक असल्याची अपेक्षा दोन्ही नेत्यांनी व्यक्त केली.
M.Chopade/S.Kane/P.Kor
पंतप्रधान कार्यालय
ऑलिम्पिक्ससाठीच्या तयारीचा आढावा घेण्यासाठी पंतप्रधानांच्या अध्यक्षतेखाली बैठक
खेळ भारताच्या राष्ट्रीय चारित्र्याच्या केंद्रस्थानी; आपले युवा देशात भक्कम आणि गतिमान क्रीडासंस्कृती निर्माण करत आहेत
ऑलिम्पिक्समध्ये भारताचे प्रतिनिधित्व करणाऱ्या सर्व खेळाडूंसोबत 135 कोटी भारतीयांच्या शुभेच्छा असतील
आपल्या खेळाडूंच्या लसीकरणापासून ते प्रशिक्षणापर्यंतच्या सर्व गरजा प्राधान्याने पूर्ण कराव्यात- पंतप्रधान
जागतिक पटलावर कर्तृत्व गाजवणाऱ्या प्रत्येक युवा खेळाडूपासून, आणखी हजार युवा क्रीडा क्षेत्रात येण्याची प्रेरणा घेतील : पंतप्रधान
ऑलिम्पिक खेळाडूंना प्रोत्साहन देण्यासाठी आणि संपूर्ण देश अभिमानाने त्यांच्या पाठीशी उभा असल्याचा संदेश देण्यासाठी पंतप्रधान स्वतः जुलै महिन्यात दूरदृश्य प्रणालीच्या माध्यमातून ऑलिम्पिक चमूशी संवाद साधणार
नवी दिल्ली, 3 जून 2021
टोक्यो ऑलिम्पिक सुरु होण्यासाठी केवळ 50 दिवस शिल्लक राहिले असतांना, पंतप्रधान नरेंद्र मोदी यांनी आज भारतातील ऑलिम्पिक तयारीचा आढावा घेतला. यावेळी संबंधित अधिकाऱ्यांनी या ऑलिम्पिक तयारीविषयी माहिती देणारे सादरीकरण केले. ऑलिम्पिकसाठी जाणाऱ्या खेळाडूंच्या प्रशिक्षणातले सातत्य, महामारीच्या काळातही कायम होते. त्यांच्या प्रशिक्षणात कोणतेही अडथळे आले नाहीत, अशी माहिती, या आढावा बैठकीत, पंतप्रधानांना देण्यात आली. त्याशिवाय, ऑलिम्पिक कोट्यानुसार प्रवेश मिळवण्यासाठी आंतरराष्ट्रीय स्पर्धांमध्ये सहभाग, खेळाडूंचे लसीकरण आणि वैयक्तिक प्रशिक्षण तसेच मदत त्यांना पुरवण्यात आल्याचेही सांगण्यात आले.
खेळाडू आणि त्यांच्यासोबत जाणाऱ्या सहायक चमूच्या लसीकरणाबाबतही अधिकाऱ्यांनी पंतप्रधानांना माहिती दिली. टोक्यो ऑलिम्पिकसाठी जाणारा प्रत्येक निवड झालेला खेळाडू,संभाव्य खेळाडू, सहायक चमू आणि अधिकारी सर्वांचे लसीकरण लवकरात लवकर पूर्ण करण्याचे निर्देश पंतप्रधानांनी दिले.
जुलै महिन्यात, पंतप्रधान स्वतः दूरदृश्य प्रणालीच्या माध्यमातून ऑलिम्पिक चमूशी संवाद साधतील. त्यांना प्रोत्साहन देण्यासाठी आणि संपूर्ण भारतीय अभिमानाने त्यांना शुभेच्छा देत आहेत, हे सांगण्यासाठी, पंतप्रधान हा संवाद साधतील.खेळ हा भारताच्या राष्ट्रीय चारित्र्याचा अविभाज्य घटक असून, आपले युवा देशात खेळाची एक भक्कम आणि गतिमान संस्कृती विकसित करत आहेत, असे पंतप्रधान म्हणाले. 135 कोटी भारतीयांच्या सदिच्छा कायमच आपल्या युवा खेळाडूंसोबत असतील.तसेच, जागतिक पटलावर कीर्ती गाजवणाऱ्या प्रत्येक युवा खेळाडूपासून, हजारो युवक-युवती क्रीडा क्षेत्रात येण्याची प्रेरणा घेतील, असा विश्वास पंतप्रधानांनी व्यक्त केला.
ऑलिम्पिकमध्ये सहभागी होणाऱ्या सर्व खेळाडुंकडे विशेष लक्ष दिले जाईल तसेच, या स्पर्धेत सहभागी होतांना त्यांचे मनोबल कायम राहावे, यासाठी विशेष प्रयत्न केले जातील, असे आश्वासन अधिकाऱ्यांनी या बैठकीत दिले. यासाठीच स्पर्धाकाळातही, खेळाडू आणि त्यांच्या पालकांशी दूर दृश्य प्रणालीच्या माध्यमातून, नियमित संवाद साधला जाईल, असेही त्यांनी सांगितले.
एकूण 11 क्रीडा प्रकारातील 100 खेळाडू टोक्यो ऑलिम्पिकसाठी पात्र ठरले आहेत. त्यासोबत,आणखी 25 खेळाडू जून 2021 च्या अखेरपर्यंत टोक्यो ऑलीम्पिकसाठी पात्र ठरण्याची शक्यता आहे. रिओ दि जानेरो इथे 2016 साली झालेल्या पॅरालीम्पिकमध्ये 19 भारतीय खेळाडू सहभागी झाले होते. मात्र टोक्यो इथे होणाऱ्या पॅरालीम्पिकसाठी 26 खेळाडू याआधीच पात्र ठरले असून, आणखी 16 खेळाडूंची निवड होण्याची शक्यता आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग ठाकूर यांनी आशियाई क्रीडा स्पर्धेतील नेमबाजी, सेलिंग, वुशू, टेनिसमधील पदक विजेत्यांचा केला सत्कार आणि रोख बक्षिसे केली प्रदान
नवी दिल्ली, 2 ऑक्टोबर 2023
केंद्रीय क्रीडा मंत्री अनुराग सिंह ठाकूर यांनी आज नवी दिल्ली येथे झालेल्या एका कार्यक्रमात आशियाई क्रीडा स्पर्धा 2022 मध्ये नेमबाजी, सेलिंग, वुशू, टेनिस प्रकारात पदकं जिंकून मायदेशी परतलेल्या खेळाडूंचा सत्कार केला.
या कार्यक्रमात बोलताना अनुराग सिंह ठाकूर यांनी आशियाई क्रीडा स्पर्धेत उत्कृष्ट कामगिरी बजावल्याबद्दल खेळाडूंचे अभिनंदन केले. त्यांच्या कामगिरीचा देशाला अभिमान वाटल्याचे ते म्हणाले. त्यांनी खेळाडूंना त्यांनी निवडलेल्या खेळात उत्कृष्ट कामगिरी करण्यासाठी आवश्यक ते सर्व सहकार्य पुरवण्यासाठी सरकार कटिबद्ध असल्याचे आश्वासन दिले. "मी सर्व खेळाडूंना माझ्या शुभेच्छा देतो आणि मला खात्री आहे की  अंतिम फेरी होईल तेव्हा भारताच्या खेळाडूंनी मोठ्या संख्येने पदके जिंकली असतील. लवकरच पॅरिस ऑलिम्पिक होणार आहे आणि सर्वांच्या नजरा त्याकडे आहेत. पंतप्रधान मोदी यांनी नेहमीच खेळाडूंना सर्व खेळांमध्ये 100 टक्के योगदान देण्यास प्रोत्साहन दिले आहे,” असे ते म्हणाले.
त्यांनी महासंघाचे महत्त्व आणि खेळाडूंना पाठिंबा देण्यासाठी टॉप्स आणि खेलो इंडिया सारख्या सरकारच्या योजनांबद्दल देखील सांगितले. ते म्हणाले, "महासंघाची मोठी भूमिका आहे. 2014 मध्ये क्रीडापटूंना सुविधा पुरवण्यासाठी आणि त्यांचे खेळावर लक्ष केंद्रित राहावे या उद्देशाने टॉप्स योजना सुरू करण्यात आली होती. खेलो इंडिया योजनेनेही अशीच मदत पुरवली. आशियाई क्रीडा स्पर्धेत आतापर्यंतची सर्वाधिक पदके पटकावल्याबद्दल मी नेमबाजी महासंघाचे  अभिनंदन करतो. 2002 मध्ये आपण नेमबाजीत दोन पदके जिंकली होती, तर यावेळी आपल्याला 22 पदके मिळाली.
“आम्ही पॅरिस मध्ये नेमबाजीवर एकूण 38 कोटी रुपये खर्च केले. एशियाडच्या आधी वुशूसाठी 1.8 कोटी रुपये खर्चून शिबिरे आयोजित केली होती. आता आशियाई क्रीडा स्पर्धा संपायला अजून 7 दिवस शिल्लक आहेत, आणि मला खात्री आहे कि यावेळी आपली आतापर्यंतची सर्वोच्च पदकसंख्या असेल" . असे ते म्हणाले.
हँगझोऊ स्पर्धेत यश मिळवण्यात मदत केल्याबद्दल खेळाडूंनी सरकार आणि त्यांच्या सहाय्यक चमूचे देखील आभार मानले.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 27
पंतप्रधान कार्यालय
अंगोलाच्या राष्ट्रपतीपदी पुन्हा निवडून आल्याबद्दल जोआओ मॅनुअल गोन्साल्वीस लॉरेंको यांना पंतप्रधानांनी दिल्या शुभेच्छा
नवी दिल्ली, 15 सप्टेंबर 2022
पंतप्रधान नरेंद्र मोदी यांनी अंगोलाच्या राष्ट्रपतीपदी पुन्हा निवडून आल्याबद्दल जोआओ मॅनुअल गोन्साल्वीस लॉरेंको यांना शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"अंगोलाच्या राष्ट्रपतीपदी पुन्हा निवडून आल्याबद्दल जोआओ मॅनुअल गोन्साल्वीस लॉरेंको यांना शुभेच्छा. उभय देशातील द्विपक्षीय संबंध दृढ करण्यासाठी एकत्र काम करु अशी मी आशा करतो."
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
मुंबई आंतरराष्ट्रीय विमानतळावर महसूल गुप्तचर संचालनालयाची मोठी कारवाई- 3.7 कोटी रुपयांचे परकीय चलन बाळगणारे दोघेजण ताब्यात
नवी दिल्ली, 26 नोव्हेंबर 2021
ऑपरेशन चेक शर्ट्स अंतर्गत माहितीचे विश्लेषण करून महसूल गुप्तचर संचालनालयाने  भारताबाहेर परकीय चलनाची तस्करी करण्याच्या प्रयत्नात असलेल्या दोन प्रवाशांची माहिती मिळवली. या माहितीच्या आधारे आज 26 नोव्हें. 21 रोजी पहाटेच्या वेळी मुंबईच्या छत्रपती शिवाजी आंतरराष्ट्रीय विमानतळावरून या प्रवाशांना ताब्यात घेण्यात आले. हे दोघेजण शारजाहला जाण्याच्या तयारीत होते. त्यांच्या बॅगांची तपासणी केल्यावर त्यामध्ये 3.7 कोटी डॉलर मूल्याचे अमेरिकी डॉलर्स आणि सौदी दिऱ्हाम्स सापडले. हे परकीय चलन बॅगेच्या तळाशी तयार केलेल्या छुप्या पोकळ्यांमध्ये अतिशय शिताफीने लपवलेले होते. सामानाचे सामान्य पद्धतीने केलेल्या स्कॅनिंगमध्ये हे चलन सापडणार नाही अशा प्रकारे बॅगेच्या तळाशी ते चलन लपवण्यासाठी विशिष्ट प्रकारची रचना करण्यात आली होती. या दोन्ही प्रवाशांकडे या अवैध चलनासंदर्भात किंवा चलनाची कायदेशीर पद्धतीने निर्यात दर्शवणारी कोणतीही कागदपत्रे नव्हती. या प्रवाशांकडून सीमाशुल्क कायदा 1962 च्या कलम 110 अंतर्गत हे परकीय चलन हस्तगत करण्यात आले असून पुढील तपास सुरू आहे. सीमाशुल्क कायद्यानुसार तस्करी व्यतिरिक्त परकीय चलनाची बेकायदेशीर निर्यात अवैध आणि गुन्हेगारी कारवायांना पाठबळ देणारे साधन मानले जाते. त्याशिवाय यामुळे देशाची अर्थव्यवस्था आणि राष्ट्रीय सुरक्षेला गंभीर धोका निर्माण होतो.
परकीय चलन, सोने, अंमली पदार्थ आणि इतर प्रकारचे मादक पदार्थ यांच्या भारतात आणि भारताबाहेर होणाऱ्या तस्करीला आळा घालण्यासाठी डीआरआय अतिशय दक्ष राहून प्रयत्न करत असते. गेल्या दीड महिन्यात आंतरराष्ट्रीय विमानतळावरून मोठ्या प्रमाणावर परकीय चलन हस्तगत करण्याची ही चौथी घटना आहे.
Jaydevi PS/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
पंतप्रधान कार्यालय
पंतप्रधान नरेंद्र मोदी आणि श्रीलंकेचे राष्ट्राध्यक्ष यांच्यात दूरध्वनीद्वारे संवाद
पंतप्रधान नरेंद्र मोदी यांनी आज श्रीलंकेचे राष्ट्राध्यक्ष गोताबाया राजपक्षे यांच्याशी, सध्याची कोविड-19 महामारी आणि या महामारीचे प्रदेशातल्या आरोग्य आणि अर्थव्यवस्थेवर होणारे संभाव्य परिणाम याबाबत दूरध्वनीद्वारे चर्चा केली.
या महामारीचा परिणाम कमी करण्यासाठी भारत, शक्य ती सर्व मदत श्रीलंकेला पुरवतच राहील असे आश्वासन पंतप्रधानांनी दिले.
आर्थिक घडामोडी पुन्हा सुरु करण्यासाठी त्यांच्या सरकारने उचललेल्या पावलाविषयी राजपक्षे यांनी पंतप्रधानांना माहिती दिली. भारताच्या मदतीने श्रीलंकेत सुरु असलेल्या विकास प्रकल्पांना गती देण्याच्या गरजेवर दोन्ही नेत्यांनी सहमती दर्शवली.श्रीलंकेत, भारतीय खाजगी उद्योगांकडून गुंतवणुकीला चालना आणि मूल्य वर्धन याबाबतच्या शक्यतावरही या नेत्यांनी चर्चा केली.
श्रीलंकेतल्या जनतेच्या आरोग्य आणि कल्याणासाठी पंतप्रधानांनी शुभेच्छा दिल्या.
B.Gokhale/N.Chitale/P.Kor